Wonderboom Laerskool – Skoolinligting
Gr. R: 08:00 tot 13:00 – Maandae tot Vrydae
Won Appetit Spyskaart – 2017
Alle aansoekvorms kan hier afgelaai word.
Graad R – 2018
Aansoek tot toelating – Graad R – 2018
Graad 1 – 2018
Toelatingsooreenkoms – Graad 1 – 2018
Graad 2 tot 7 – 2018
Toelatingsooreenkoms – Graad 2 tot 7 – 2018
Naskool – Aansoek tot toelating – 2018
Debietordermagtiging – 2018
MySchool – Aansoekvorm
Vasgestelde skoolgeld vir 2018
Laerskool Wonderboom se graad R-klasse bestaan al die afgelope 22 jaar. Ons was die eerste Afrikaanse skool noord van die berg wat graad R aangebied het.
Mev. Heléne Fourie staan aan hoof van die Woelige Wonnies.
Daar is ses klasse en al ses onderwyseresse is ervare juffrouens wat volgens ’n vasgestelde KABV-program die kleuters onderrig.
Vryspel buite is die hoogtepunt van die dag en die goed toegeruste speelterrein bied verskillende aktiwiteite waar kleuters, onder toesig van die ses onderwyseresse en twee assistente, wat Vroeë Kinderontwikkeling en Grondslagfase studeer, speel-speel vaardighede kan oefen.
Opgeleide en bekwame personeel wat verseker dat daar ‘n vriendelike en veilige milieu geskep word waar kinders nog regtig kan speel. Van die beste naskoolfasiliteite wat ‘n stimulerende atmosfeer skep vir huiswerkdoeleindes. Aangesien die naskool deur die skool bedryf word, verskerp interpersoonlike verhoudings tussen personeel en leerders om mekaar te ondersteun en op hul beste te funksioneer.
As deel van die leerders se naskooltoesig en akademiese ontwikkeling, bestaan die naskool tans uit ongeveer 350 leerders.
Ons het twee huiswerksessies, met bekwame personeel, wat toesig hou en hulp verleen.
Die naskool funksioneer daagliks van direk na skool tot 17:30. Ons is alle vakansies, behalwe Desembervakansie en skoolvakansiedae, oop. ‘n Vakansieprogram word gevolg met projekte en speletjies wat deur die toesighouers aangebied word.
Naskoolbestuurder: Monica Roux – naskool@wonwen.co.za
U kan skoolklere, sportklere en kouse asook PT-drag vir graad 4 tot 7 leerders hier aankoop. Kaartfasiliteite is beskikbaar.
Klerekastye is: Maandae tot Donderdae: 07:00 tot 15:00 en Vrydae: 07:00 tot 13:15.
Daar is daagliks heerlike kospakkies, volgens u kind se behoefte, beskikbaar. Kospakkies kan ook vir aktiwiteite na skool bestel word.
U kan ook ‘n kontantbedrag weekliks of maandeliks inbetaal, wat dan aangeteken word vir u kind se krediet om daagliks aankope te doen op die ‘boekstelsel’. U kan die aankope beheer deur ‘n daaglikse limiet te stel waarvoor u kind mag koop, asook wat die kind mag koop. Vooruitbetalings kan as volg gedoen word:
Kontant by snoepie
Elektroniese betalings in die skool se bankrekening. Meld asseblief dan net u kind se naam, graad asook SNOEPIE as verwysing. Stuur asseblief die bewys van betaling na snoepie@wonwen.co.za.
U kan oulike lekkergoedpakkies vir u kind se verjaarsdag bestel.
Om teleurstelling te voorkom, kan u kind soggens voor skool ‘n bestelling vir ‘n ete plaas om te verseker dat hy/sy kos van sy keuse pouse kan geniet.
Laerskool Wonderboom is bevoorreg om ons eie klerewinkel te besit naamlik die Klerekas. Vir meer inligting, kliek hier.
Dit is belangrik dat sulke aangeleenthede op skrif geplaas word. U kan dit epos na die skool se algemene eposadres, naamlik admin@wonwen.co.za of faks na 012 543 0875 vir aandag ADMIN.